40 vjetori i tubacionit të naftës Trans-Alaska
Me një gjatësi mbi 1,200 kilometra, tubacioni Trans-Alaska është burim i rëndësishëm i të ardhurave për banorët e shtetit të Alaskës dhe për ekonominë amerikane
Nafta është burimi kryesor i të ardhurave në Alaska. Këtë vit, ishte 40 vjetori i vënies në funksionim të tubacionit Trans-Alaska. Korrespondentja e Zërit të Amerikës, Natasha Mozgovaya na sjell nga Alaska historinë e fushës më të madhe naftë-mbajtëse në Amerikën e Veriut Ky është tubacioni i famshëm Trans-Alaska, me një gjatësi mbi 1,200 kilometra që kalon disa vargmale, qindra lumenj dhe sjellë naftë të papërpunuar nga Gjiri Prud’hoe në veri, tek rajoni Valdez në jug. Tubacioni 40-vjeçar është një nga transportuesit më të mbrojtur të naftës në botë. Ai është ndërtuar në formë zig-zage dhe është në gjendje të përballojë tërmete të fuqishëm. Me një diametër prej 122 centimetrash, përmes tij janë transportuar mbi 17 miliardë fuçi nafte, duke sjellë ndryshime dramatike në ekonominë lokale. Bumi i industrisë së naftës në Alaska i dedikohet kryesisht një njeriu, gjeologut, Tom Marshall, i cili parashikoi me saktësi se mund të ishte ari i zi, Gjirin Prud’hoe Pas planit të Marshallit, punonjësit zbuluan fushën më të madhe të naftës në Amerikën e Veriut, poshtë Rrethit të Arktikut. Kriza energjitike në vitet 1970 dhe rritja e çmimeve të naftës justifikuan shpenzimet për ndërtimin e naftësjellësit. Dhe njerëzit e Alaskës përfituan nga kjo. Çdo vit, çdo banor merr një çek mbi një mijë dollarë nga të ardhurat e naftës. Nafta e ndryshoi Alaskën, duke sjellë përmirësime shumë të nevojshme, por edhe probleme. Disa banorë tani janë të shqetësuar se Alaska është bërë shumë e varur nga nafta. Prodhimi ka rënë që nga bumi i viteve 1990. Dhe rënia e çmimit të naftës ka çuar në rënien e të ardhurave të shtetit. Potenciali i prodhimit të naftës në Alaska nuk është shterruar, por shpimet në Parkun Kombëtar të Kafshëve të Egra kanë shkaktuar kritika për shkak të ndikimit negativ në botën shtazore. Por Tom Marshall beson se zbulimi i tij i naftës është çelësi i së ardhmes së Alaskës. Ai inkurajon njerëzit që të veprojnë sipas instinkteve të tyre, ashtu siç ka bërë ai. thotë gjeologu Tom Marshall.